|  |  |
| --- | --- |
| **Nume câmp** | **Descriere** |
| Universitatea | Universitatea „Aurel Vlaicu” din Arad |
| Facultatea | Facultatea de Științe Economice |
| Departamentul | Departamentul de Discipline Economice |
| Poziția din statul de funcții | **Nr. 45** |
| Funcție | **Lector universitar** |
| Discipline din planul de învățământ | Managementul IMM-urilor; Managementul afacerilor; Management strategic; Managementul investițiilor; Comportamentul consumatorului. |
| Domeniu științific | **Management** |
| Descrierea postului pentru care se organizează examen de promovare (se detaliază activitățile didactice prevăzute în statul de funcțiuni ) | **Postul de Lector universitar, poziţia nr. 45, post propus pentru examenul de promovare,** are în componenţă:   * Disciplina „**Managementul IMM-urilor**”,efectuată în semestrul II, cu studenții din anul III, la programul de studii de licență *„Management”*, seminar 1 oră convenţională × 2 grupe = 2 ore convenționale/an; * Disciplina „**Managementul afacerilor**”,curs și seminar efectuate în semestrul I, cu studenții din anul III, la programul de studii de licență *„Contabilitate și informatică de gestiune”*, curs, 2 ore convenționale/an, seminar 0,5 ore convenţională × 2 grupe = 1 oră convenționale/an; * Disciplina „**Management strategic**”, efectuată în semestrul I cu studenții din anul III, programul de studii de licență *„Management”* seminar 1 oră convenţională × 3 grupe = 3 ore convenționale/an; * Disciplina „**Management strategic**”, efectuată în semestrul I cu studenții din anul III, programul de licență *„Economia comerțului, turismului și serviciilor”* 1 oră convenţională × 2 grupe = 2 ore convenționale/an; * Disciplina „**Managementul investițiilor**”, efectuată în semestrul II cu studenții din anul II, programul de studii de licență *„Management”*, seminar 1 oră convenţională × 3 grupe = 3 ore convenționale/an   Disciplina „**Comportamentul consumatorului**”, efectuată în semestrul I cu studenții din anul II, programul de studii de licență *„Economia comerțului, turismului și serviciilor”*, 1 oră convenţională × 2 grupe = 2 ore convenționale/an. |
| Atribuții/ activitățile aferente postului didactic vacant, incluzând norma didactică și tipurile de activități incluse în norma didactică | 1. Norma didactică va cuprinde:  a) Activități de predare;  b) Activități de seminar, îndrumare proiecte de an;  c) Îndrumarea elaborării lucrărilor de licență;  d) Îndrumarea elaborării lucrărilor de disertație;  e) Alte activități didactice, practice și de cercetare științifică înscrise în planul de învățământ;  f) Activități de evaluare;  g) Tutoriat, consultații, îndrumarea cercurilor științifice studențești;  h) Activități de pregătire științifică și metodică și alte activități în interesul învățământului;  i) Participare la activitățile organizate de departament, facultate si/sau universitate;  j) Participarea la consilii și comisii în interesul învațământului.  ***2. Activități de cercetare:***  a) Activități în cadrul centrului de cercetare prevăzute în planul intern;  b) Inițierea, derularea și monitorizarea programelor si proiectelor;  c) Participarea la conferințe, sesiuni științifice pentru diseminarea rezultatelor cercetării;  d) Elaborarea și publicarea articolelor, tratatelor, monografiilor și a cărților de specialitate prevăzute în planul intern. |
| Salariul minim de încadrare pe post la momentul angajării | **4326 lei** |
| **Calendarul examenului:** |  |
| Perioada de început și sfârșit de înscriere | 24.04.2023 – 19.06.2023 |
| Data, ziua din săptămână și ora susținerii prelegerii | Joi, 06.07.2023 Ora 11:00-13:00 Sala D45 |
| Locul susținerii prelegerii | Universitatea „Aurel Vlaicu” din Arad, Facultatea de Ştiinţe Economice, B-dul Revoluţiei nr. 77, Arad , sala D45 |
| Datele de susținere a probelor de concurs inclusiv a prelegerilor, cursurilor, etc. | 06.07.2023- sala D45  ora 11 – prelegere didactică/științifică  ora 12 – prelegere privind realizările profesionale şi planul individual de dezvoltare a carierei universitare viitoare |
| Data de comunicare a rezultatelor | 06.07.2023 |
| Perioada de început și sfârșit de contestații | 07.07.2023 – 11.07.2023 (zile lucrătoare) |
| Tematica probelor de examen, inclusiv a prelegerilor, cursurilor sau altor asemenea, ori tematicile din care comisia de concurs poate alege tematica probelor susținute efectiv | Prelegere cu caracter științific/didactic pe o temă din structura postului stabilită de comisie conform metodologiei proprii de concurs UAV.  Prelegere cu caracter public în care candidatul detaliază cele mai semnificative rezultate științifice și planul individual de dezvoltare academică ulterioară.  **Tematică:**   1. Rolul de lider al întreprinzătorului; 2. Managementul afacerilor și procesul managerial; 3. Evaluarea oportunităţii afacerii. Pragul de rentabilitate; 4. Strategia și managementul strategic al organizației; 5. Tipologia strategiilor la nivelul organizației; 6. Indicatori statici de evaluare şi analiză a eficienţei investiţiilor; 7. Cercetarea pieţei şi fundamentarea planului de afaceri pentru un proiect de investiţii; 8. Metode şi tehnici de investigare cantitativă a comportamentului consumatorului - ancheta pe bază de chestionar.   **Bibliografie:**   1. Brătianu C., 2015, Gândirea strategică, Editura Pro Universitaria, București 2. Burdus E., Popa I., 2018, Fundamentele managementului organizatiei. Ediția a III-a, Editura Pro Universitaria, București 3. Burdus E., Popa I., 2018, Metodologii manageriale, Ediția a II-a, Editura Pro Universitaria, București 4. Dumitrașcu V., Dumitrșcu R.A., 2015, Managementul investițiilor, Editura Universitară, București 5. Grigore A.M., 2019, Antreprenoriat si management pentru afaceri mici si mijlocii, Editura C.H. Beck, București 6. Isac, F.L., 2009, Comportamentul consumatorului, Editura Mirton, Timişoara 7. Nicolescu O., Popa I., Dumitrașcu D., 2017, Studii de caz relevante privind managementul organizațiilor din România, Editura Pro Universitaria 8. Ioniță I., Munteanu S., 2011, Managementul investitiilor: calculul si analiza eficientei proiectelor de investitii, Editura ASE, București 9. Nicolescu O., Nicolescu C., 2008, Managementul întreprinderilor mici şi mijlocii – concepte, metode, aplicaţii, studii de caz, Editura Economică, Bucureşti 10. Predişcan Mariana, Bibu N. A., Sala Diana., 2008, Managementul organizaţiilor, Editura Mirton, Timișoara 11. Prioteasa A.L., 2021, Managementul întreprinderilor mici și mijlocii, Editura Economica, București 12. Szentesi S.G., Ciorana A., Lile R., Cureteanu R., 2009, Managementul proiectelor, Editura Universității „Aurel Vlaicu” din Arad, Arad |
| Descrierea procedurii de examen, inclusiv condițiile specifice de ocupare a postului ( deținerea diplomei de finalizare a studiilor de licență în specializarea postului, deținerea diplomei de doctor în domeniul disciplinelor postului, precum și condițiile de vechime și privind evaluarea anuală prevăzute în art. 10 din metodologia proprie) | **Condițiile pentru înscrierea la examenul de promovare în cariera didactică** pentru ocuparea funcției didactice de lector universitar sunt:  a) candidatul să fie cadru didactic titular al UAV care a avut calificativul „foarte bine” în ultimii 3 ani în UAV, să nu fi fost sancționat disciplinar în ultimii 3 ani și îndeplinește standardele de ocupare a posturilor didactice, specifice funcției;  b) deținerea diplomei de doctor în domeniul disciplinelor postului sau în domeniu conex;  c) deținerea diplomei de master didactic/ certificat de absolvire a modulului psihopedagogic sau alte documente echivalente;  d) candidatul are o vechime minimă de 3 ani în calitate de cadru didactic UAV;  e) îndeplinirea standardelor minimale ale universității de ocupare a posturilor didactice, specifice funcției didactice de lector universitar, prevăzute de metodologia proprie UAV, M.11. Aceste standarde **trebuie** să fie superioare sau egale standardelor minimale aprobate prin ordin al ministrului educației naționale, potrivit art. 219 alin (1) lit. a) din Legea nr.1/2011 cu modificările și completările ulterioare.  f) îndeplinește condițiile prevăzute de art. 5 alin. (2),(3) din metodologia M.11 a UAV.  Standardele aferente funcției de lector universitar sunt cerințe minime și obligatorii pentru înscrierea la concursul pentru ocuparea funcției respective.  Candidatul trebuie să îndeplinească cumulativ condițiile impuse de standardele minimale naționale și de standardele universității pentru funcția didactică și de cercetare pentru care dorește să participe la concurs.  Competențele profesionale ale candidatului se evaluează de către comisia de concurs:   * pe baza dosarului de concurs; * pe baza unei prelegeri cu caracter științific/didactic pe o temă din structura postului stabilită de comisie conform metodologiei proprii de concurs UAV; Tema acesteia se anunță candidaților cu 48 de ore înainte de desfășurarea probei prin ***e-mail și pe pagina web a U.A.V.*** * pe baza unei prelegeri publice de minim 45 de minute în care candidatul detaliază cele mai semnificative rezultate științifice și planul individual de dezvoltare academică ulterioară. Această probă conține în mod obligatoriu și o sesiune de întrebări din partea comisiei și a publicului;   Comisia pentru examenul de promovare în cariera didactică evaluează candidatul din perspectiva următoarelor aspecte:  a) îndeplinirea standardelor minimale impuse de CNATDCU și ale universității prin analiza fișei de verificare a îndeplinirii standardelor minimale a universității, fișă care va fi semnată de toți membrii comisiei (președintele va semna pe fiecare pagină a fișei respective)  b) relevanța şi impactul rezultatelor științifice ale candidatului;  c) capacitatea candidatului de a îndruma studenți sau tineri cercetători;  d) competențele didactice ale candidatului;  e) capacitatea candidatului de a transfera cunoștințele și rezultatele sale către mediul economic sau social ori de a promova propriile rezultate științifice;  f) capacitatea candidatului de a lucra în echipă și eficiența colaborărilor științifice ale acestuia, în funcție de specificul domeniului candidatului;  g) capacitatea candidatului de a conduce proiecte de cercetare - dezvoltare;  h) experiența profesională a candidatului în alte instituții decât UAV. |
| Lista completă a documentelor pe care candidatul trebuie să le includă în dosarul de examen:  **Vezi și art. 11 din Metodologia proprie** | 1. **Pagina de gardă** 2. **Opisul dosarului** 3. **Cererea de înscriere la examen**, semnată de candidat, care include o declaraţie pe propria răspundere privind veridicitatea informaţiilor prezentate în dosar, înregistrată la Registratura UAV; 4. **Propunere de dezvoltare a carierei universitare** a candidatului atât din punct de vedere didactic, cât şi ştiinţific; propunerea se redactează de către candidat şi cuprinde **maximum 10 pagini**, fiind unul dintre principalele criterii de departajare a candidaţilor, Semnată pe fiecare pagină în colţul din dreapta jos cu pix sau cerneală albastră; 5. **Curriculum vitae** al candidatului în format tipărit **semnat în original pe fiecare pagină** şi în format electronic pe CD.   Semnat pe fiecare pagină în colţul din dreapta jos cu pix sau cerneală albastră;  **Curriculum vitae trebuie să includă:**  Informaţii despre studiile efectuate şi diplomele obţinute;  Informaţii despre experienţa profesională şi locurile de muncă relevante;  Informaţii despre proiectele de cercetare-dezvoltare pe care le-a condus ca director de proiect şi granturile obţinute sau în care a activat ca membru, indicându-se pentru fiecare sursa de finanţare, volumul finanţării şi principalele publicaţii sau brevete rezultate;  Informaţii despre premii sau alte elemente de recunoaştere a contribuţiilor ştiinţifice ale candidatului.   1. **Lista de lucrări** a candidatului în format tipărit **semnată în original pe fiecare pagină** şi în format electronic pe CD; Semnată pe fiecare pagină în colţul din dreapta jos cu pix sau cerneală albastră;   **Lista de lucrări va fi structurată astfel:**  *a)*lista celor maximum 10 lucrări considerate de candidat a fi cele mai relevante pentru realizările profesionale proprii, care sunt incluse în format electronic în dosar şi care se pot regăsi şi în celelalte categorii de lucrări prevăzute de prezentul articol;b) teza sau tezele de doctorat şi /sau teza sau tezele de abilitare; c) brevete de invenţie şi alte titluri de proprietate industrială; d) cărţi şi capitole în cărţi; e) articole/studii in extenso, publicate în reviste din fluxul ştiinţific internaţional principal; f) publicaţii in extenso, apărute în lucrări ale principalelor conferinţe internaţionale de specialitate; g) alte lucrări şi contribuţii ştiinţifice sau, după caz, din domeniul creaţiei artistice.   1. **Fişa de verificare a îndeplinirii standardelor universităţii**, al cărui format standard este prevăzut în metodologia de examen proprie, afişată pe site-ul universităţii. Fişa de verificare este completată şi **semnată în original de către candidat pe fiecare pagină în colţul din dreapta jos cu pix sau cerneală de culoare albastră**; 2. **Documente referitoare la deţinerea diplomei de doctor, copia legalizată a diplomei de doctor** şi, în cazul în care diploma de doctor originală nu este recunoscută în România, atestatul de recunoaştere sau echivalare a acesteia; 3. **Documente referitoare la deţinerea atestatului de abilitare în domeniul disciplinelor din postul vacant destinat promovării (pentru candidații la postul de profesor universitar) , copia atestatului de abilitare conform cu originalul sau legalizată** 4. **Rezumatul în limba română şi într-o limbă de circulaţie internaţională a tezei de doctorat** şi/sau după caz a tezei de abilitare, pe maxim o pagină pentru fiecare limbă; 5. **Declaraţia pe propria răspundere a candidatului din care să reiasă că nu a fost sancţionat disciplinar în ultimii 3 ani;** 6. **Dovada privind obţinerea calificativului „foarte bine” în ultimii 3 ani, copii după fişele de evaluare anuală certificate pentru conformitate de către directorul de departament**; 7. **Copii**  ale altor diplome care atestă studiile candidatului (**diploma de bacalaureat sau echivalentă, diplomă de licenţă sau echivalentă, diplomă de master însoţite de suplimentul la diplomă/foaia matricolă, copii conform cu originalul sau legalizate**; 8. **Copia cărţii de identitate.** În cazul în care candidatul nu are carte de identitate, o copie a paşaportului sau a unui alt document de identitate întocmit într-un scop echivalent cărţii de identitate; 9. În cazul în care candidatul şi-a schimbat numele, copii de pe documentele care atestă schimbarea numelui, respectiv **certificat de căsătorie sau dovada schimbării numelui** în copie legalizată; 10. Certificat de naştere copie legalizată; 11. **Maxim 10 publicaţii**, brevete sau alte lucrări ale candidatului, în format electronic, selecţionate de acesta şi considerate a fi cele mai relevante pentru realizările profesionale proprii. **Publicaţiile cuprinse în formatul electronic vor fi evidenţiate şi printr-o listă în format text în care sunt enumerate publicaţiile în ordinea apariţiei invers cronologic, începând cu cele mai noisemnată cu pix sau cerneală de culoare albastră;** 12. **Adeverinţa care atestă vechimea de cadru didactic în UAV;** 13. **Pentru candidaţii la posturile de profesor universitar şi conferenţiar universitar Lista cu** cel puţin 3 personalităţi din domeniu cu nume şi adrese de contact care au acceptat să elaboreze scrisori de recomandare privitoare la calităţile profesionale ale candidatului **şi scrisorile de recomandare;** 14. **CD dosar examen** (acesta va conţine toate documentele depuse fizic la dosar și cele în format electronic). Documentele depuse fizic la dosar se vor scana în format \*.pdf |
| Adresa unde se depune dosarul de examen | **Universitatea „Aurel Vlaicu” din Arad, Arad, B-dul Revoluției nr. 77, județul Arad, cod 310130** |
| Metodologie | Conform metodologiei proprii M.11 afișată pe site-ul UAV. |

**Întocmit,**

**Decan, Director de departament**

**Conf.univ.dr. Grigorie SANDA Conf.univ.dr. Robert Cristian ALMASI**